b"\n_START_ARTICLE_\nTres (empresa)\n_START_SECTION_\nHist\xc3\xb2ria\n_START_PARAGRAPH_\nEl 1968 en Jaume Tres, el qual treballava en una empresa dedicada a la fabricaci\xc3\xb3 d'aixeteria, va dissenyar una nova aixeta per botes de vi. Va idear un sistema en el qual el vi no feia escuma al sortir i que a m\xc3\xa9s evitava l'entrada de mosquits. At\xc3\xa8s que el seu capat\xc3\xa0s no va valorar la idea i que tampoc disposava de medis propis per produir l'aixeta, en Jaume va decidir patentar el prototip, instal\xc2\xb7lar-lo a una bodega i seguir amb la seva feina habitual. Per altra banda els seus dos fills grans van muntar un petit taller mec\xc3\xa0nic a Ordal, on reparaven diversos objectes i realitzaven soldadures per altres empreses en el seu temps lliure. Aquest projecte va anar creixent fins al punt que van decidir deixar els seus respectius treballs i fundar la seva pr\xc3\xb2pia empresa._NEWLINE_El 1970 la pressi\xc3\xb3 per part dels fills va fer que en Jaume Tres tamb\xc3\xa9 passes a formar part del taller, on van comen\xc3\xa7ar a desenvolupar aixetes pel sector vin\xc3\xadcola mentre els seus fills compaginaven l'activitat productiva amb la seva formaci\xc3\xb3 com a delineants._NEWLINE_La comercialitzaci\xc3\xb3 d'aixetes va iniciar-se en el 1972 mitjan\xc3\xa7ant un acord firmat amb la ferreteria Ustrell (Vilafranca del Pened\xc3\xa8s), moment en el qual Tres Griferia va comen\xc3\xa7ar oficialment la seva activitat comercial. La seva representaci\xc3\xb3 es basava amb les productores vitivin\xc3\xadcoles de les comarques aragoneses per subministrar les aixetes que produ\xc3\xafen._NEWLINE_El 1975 van haver-hi dos grans canvis: per una banda el germ\xc3\xa0 petit es va incorporar a l'empresa i per l'altra es va iniciar la fabricaci\xc3\xb3 d'aixeteria de cuina i pel sector sanitari. A poc a poc van anar incorporant aixeteria per jard\xc3\xad i v\xc3\xa0lvules per v\xc3\xa0ters que van vendre a diverses companyies d'aigua de Catalunya. Els seg\xc3\xbcents anys els 3 germans, juntament amb la seva germana, es van dividir les funcions executives instaurant aix\xc3\xad l'inici de l'empresa consolidada.\n_START_SECTION_\nTres Fundaci\xc3\xb3\n_START_PARAGRAPH_\nL'any 2011 es va crear Tres Fundaci\xc3\xb3 Privada gr\xc3\xa0cies a un acord d'enclavament social amb Mas Alborn\xc3\xa0. Aquesta fundaci\xc3\xb3 es dedica a la inserci\xc3\xb3 laboral i integraci\xc3\xb3 social de les persones amb discapacitat, trastorns mentals o risc d'exclusi\xc3\xb3."